મુંબઈઃ બૉલીવુડ સ્ટાર શાહિદ કપૂરે દિવાળીના અવસર પર પોતાના ફેન્સને શુભકામનાઓ પાઠવી. આ પર્વ પર તેમણે પોતાની ફેમિલીની કેટલીક તસવીરો પણ શેર કરી હતી, જે લોકોને ખુબ પસંદ આવી, પરંતુ આ તસવીરોમાં એક તસવીર એવી પણ હતી જેને લઈ શાહિદ કપૂર ખરાબ રીતે ટ્રોલ થઈ ગયા. ફેન્સે શાહિદને વિવિધ પ્રકારની સલાહ આપી દીધી. કોઈએ તેમને પ્રાઈવેટ લાઈફને પ્રાઈવેટ રાખવા કહ્યું તો કોઈએ કહ્યું કે તમને દિવાળી અને વેલેન્ટાઈનડેનો ફરક સમજમાં નથી આવતો?